Ilbieraħ għadd ta’ irvellijiet faqqgħu fil-ħabsijiet ta’ Modena, Napoli, Salerno u Emilia fost oħrajn bil-biża’ u paniku li ġab miegħu l-virus fl-Italja. Il-priġunieri ta’ għadd ta’ ċentri ta’ detenzjoni madwar l-Italja rvellaw meta ċ-ċentri, biex jikkontrollaw l-imxija tal-marda, ħadu xi miżuri drastiċi fosthom li ma jaċċettawx il-visti tal-qraba u l-ħbieb. L-irvell fil-ħabs ta’ Modena saħansitra wassal għall-mewt ta’ 3 priġunieri; tnejn mill-mejta mietu b’overdose mentri l-ieħor miet fgat. F’Pavia żewġ uffiċjali tad-detenzjoni spiċċaw taħt ostaġġ wara li priġunier minnhom irnexxielu jisraq iċ-ċwievet ta’ uffiċjal tad-detenzjoni u ħarrab lill-priġunieri kollha. Il-priġunieri bi protesta ħarqu wkoll xi saqqijiet u kkawżaw kaos sħiħ.